_ რასაც ქვემოთ მოგიყვებით, ეს იქნება ამ კითხვის პასუხი. მოკლედ, ამის შემდეგ მოხდა “ვარდების რევოლუცია” და ბარამიძე მოგვევლინა შინაგან საქმეთა მინისტრად. პირველი, რაც ამ პოსტზე მყოფმა გააკეთა, “დაარტყა” გენერალ გია ვაშაკიძეს. გარკვეულ შეიარაღებულ ჯგუფთან ერთად, ის აიყვანეს საბურთალოს სასაფლაოზე და იქ მთელი ღამე აწამებდნენ. ბარამიძეს ვაშაკიძესთან პირადი ანგარიშები ჰქონდა და ეს გატაცებაც ამიტომ მოაწყო. როგორც მე ვიცი, გიამ გარკვეული შენიშვნები მისცა მას და დაბოღმილმა, ამპარტავანმა ბარამიძემ, ეს ვერ აპატია. ვაშაკიძე კარგად უხვდებოდა მას, საით მიჰყავდა საქართველოს თავდაცვა. ის უბედავდა და ეუბნებოდა ამას. ხოდა, როგორც კი მინისტრი გახდა, ჩათვალა, ანგარიშსწორება შეეძლო, რაც სასწრაფოდ გააკეთა. სასაფლაოდან რომ ჩამოიყვანეს, არარსებული დანაშაული შეუთითხნეს. დააბრალეს, ვითომ ვიღაც კაცის გატაცებას აპირებდა ვაშაკიძე და 9 წლით გაუშვეს ციხეში. რაც ნაციონალები ხელისუფლებაში იყვნენ, ვაშაკიძე ბარამიძეს ციხეში ჰყავდა გამომწყვდეული. არანაირი ამნისტია და შეწყალება მას არ შეეხო. ხელისუფლება რომ შეიცვალა, ვაშაკიძე მხოლოდ მაშინ გამოუშვეს. ეს რომ დამართეს, ვაშაკიძე მაშინ თავდაცვის სამინისტროში, ერთ-ერთ მაღალ თანამდებობაზე იყო, ის საკმაოდ პატიოსანი მებრძოლი გახლდათ, აფხაზეთისა და სამაჩაბლოს ომები საკუთარ მხრებზე ჰქონდა გადატანილი და ეროვნული მოძრაობიდან მოდიოდა ამ საქმეში. ამდენ ჭირგამოვლილი ადამიანი “ნაციონალური მოძრაობის” დროს წამების მსხვერპლი გახდა და სრულიად ტყუილად დაიჩაგრა. შს მინისტრობის დროს, ბარამიძეს არანაკლები საშინელება აქვს მოწყობილი სვანეთში, რადგან აფრასიძეების წინააღმდეგ მან სამხედრო ოპერაცია ჩაატარა. საჰაერო თავდასხმა, სპეცრაზმების გადასხმა სვანეთის ერთ დაუსახლებელ სოფელში სამი ადამიანის გამო მოაწყო, რაც იყო პიარი და მეტი არაფერი.